Lav et referat af nedenstående tekst:

Tekst:
En række nye byggerier, omfattende renoveringsprojekter og forbedret kollektiv trafik udgør nogle af brikkerne, der skal være med til at gøre Aalborg SØ til en levende bydel. Nu inviterer kommunen og fire almene boligorganisationer beboerrepræsentanter og medarbejdere fra områdets institutioner og foreninger til en visionskonference, der skal bidrage med flere brikker til bydelens fremtid. Vi har en masse engagerede beboere, som godt vil være med til at udvikle Aalborg SØ. Det er en rigtig god bydel, som desværre er lidt overset. – Vi har en masse engagerede beboere, som godt vil være med til at udvikle Aalborg SØ. Det er en rigtig god bydel, som desværre er lidt overset. Men bydelen har allerede i dag mange institutioner, gode indkøbsmuligheder, foreninger og velfungerende boligafdelinger. Fundamentet for at udvikle Aalborg SØ er rigtig godt, siger Klaus Ringgaard, direktør i Alabu Bolig, der, sammen med Lejerbo, Vivabolig, Plus Bolig og Aalborg Kommune, har taget initiativ til at lave den nye bydelsvision. I kommuneplanen indgår Aalborg SØ allerede i den såkaldte ’Vækstakse’, der danner rygraden i Aalborgs samlede byudvikling i de kommende år. – I den overordnede byplan er Aalborg SØ tænkt ind som et fremtidigt knudepunkt – både trafikalt og vækstmæssigt. Der er sat plads af til nye bebyggelser og planlagt omfattende renoveringer af bestående boliger. Helt aktuelt er der planer om opførelse af nyt boligbyggeri ved Grønlands Torv ud mod Universitetsboulevarden. Og på den anden side af vejen udbydes en stor grund til nye byggerier med både boliger og mulighed for restaurant. Alt dette vil bidrage med nyt liv i området, siger afdelingsleder Kim G. Pedersen fra Aalborg Kommune, Plan og Udvikling, By- og Landskabsforvaltningen. Kommune og boligorganisationer er enige om, at bydelen ikke udvikles ved kun at opføre og renovere boliger i området. I vidt omfang handler det også om at skabe rammer for livet mellem boligerne. På visionskonferencen, der holdes 13. april på Aalborghus Gymnasium, får deltagerne blandt andet mulighed for at komme med deres bud på, hvordan man udvikler det gode naboskab og hjælper foreninger og beboerinitiativer på vej.

Referat:
Et nyt samarbejde mellem Aalborg Kommune og fire almene boligorganisationer skal give et friskt pust til bydelen Aalborg SØ og skabe en levende bydel med Grønlands Torv som et naturligt centrum.